เงินบาทแตะ 34.08 บ./ดอลลาร์ อ่อนค่ารอบ 5 ปี
เงินบาทแตะ 34.08 บาท/ดอลลาร์ จับตาจีนล็อกดาวน์เพิ่มพื้นที่ หลังพบการระบาดของโควิดอีกรอบ ส่งผลกระทบต่อการเติบโตของเศรษฐกิจโลก ขณะที่วานนี้ค่าเงินบาทปิดตลาดที่ระดับ 34.03 บาท/ดอลลาร์
เงินบาทแตะ 34.08 บาท/ดอลลาร์ จับตาจีนล็อกดาวน์เพิ่มพื้นที่ หลังพบการระบาดของโควิดอีกรอบ ส่งผลกระทบต่อการเติบโตของเศรษฐกิจโลก ขณะที่วานนี้ค่าเงินบาทปิดตลาดที่ระดับ 34.03 บาท/ดอลลาร์
26 เม.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.08 บาท/ดอลลาร์ อ่อนค่าต่อจากเย็นวานนี้ที่ปิดตลาดที่ระดับ 34.03 บาท/ดอลลาร์ ซึ่งเป็นการอ่อนค่าในรอบ 5 ปี
โดยเงินบาทยังคงอ่อนค่าตามทิศทางของสกุลเงินอื่นๆ ในภูมิภาคที่ยังอ่อนค่าเมื่อเทียบกับดอลลาร์สหรัฐ หลังจากที่ตลาดเริ่มปิดรับความเสี่ยง และกลับมาถือครองสกุลเงินดอลลาร์ และเงินเยนกันมากขึ้น จึงส่งผลให้ดอลลาร์สหรัฐแข็งค่าเมื่อเทียบกับสกุลเงินอื่น
ทั้งนี้ ประกอบกับตลาดจับตาการกลับมาล็อกดาวน์อีกครั้งของจีน ในกรุงปักกิ่ง หลังพบการระบาดของโควิดอีกรอบ ซึ่งทำให้ตลาดกังวลว่าจะส่งผลกระทบต่อการเติบโตของเศรษฐกิจโลก รวมถึงปัจจัยที่ต้องจับตาในช่วงนี้ คือการระบาดของไวรัสโควิดในประเทศจีน รวมทั้งทิศทางของอัตราผลตอบแทนพันธบัตรรัฐบาลสหรัฐ (บอนด์ยีลด์)
นักบริหารเงิน คาดว่า วันนี้เงินบาทจะเคลื่อนไหวในกรอบ 34.00 – 34.20 บาท/ดอลลาร์ THAI BAHT FIX 3M (26 เม.ย.2565) อยู่ที่ระดับ 0.50620% ส่วน THAI BAHT FIX 6M อยู่ที่ระดับ 0.59939%